Αναγέννηση Τρίγλιας

Η **Αναγέννηση Τρίγλιας** είναι ελληνικό ποδοσφαιρικό σωματείο το οποίο εδρεύει στη Νέα Τρίγλια Χαλκιδικής και ιδρύθηκε το 1952. Επίσημα χρώματα της αποτελούν το μπλε, το λευκό και το κίτρινο. Από την αγωνιστική περίοδο 2024–2025 αγωνίζεται στο πρωτάθλημα της Α1 Κατηγορίας Ε.Π.Σ. Χαλκιδικής.

Αγωνιζόταν στις επαγγελματικές εθνικές κατηγορίες με την επωνυμία «**Παναθλητικός Όμιλος Τρίγλιας [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Π.Ο. Τρίγλιας [[Ποδοσφαιρική Ανώνυμη Εταιρεία|Π.Α.Ε.]]**».

## Ιστορία
### Π.Ο. Τρίγλιας (1952–2021)
Ο **Παναθλητικός Όμιλος Τρίγλιας** ιδρύθηκε το 1952. Κατέκτησε τον πρώτο του τίτλο το 1982 νικώντας τον Μ.Ο. Απόλλων Αρναίας στο Κύπελλο Ε.Π.Σ. Χαλκιδικής. Tην αγωνιστική περίοδο 1983–1984 αγωνίστηκε στο πρωτάθλημα της Δ΄ Εθνικής Κατηγορίας όπου παρέμεινε μέχρι το 1987.

Την αγωνιστική περίοδο 2018–2019 αγωνίστηκε για πρώτη φορά στην Γ΄ Εθνική Κατηγορία, όπου αναδείχθηκε δευτεραθλητής του Β΄ Ομίλου και κέρδισε τη συμμετοχή μέσω του μπαράζ ανόδου, στο επαγγελματικό πρωτάθλημα της Β΄ Εθνικής Κατηγορίας (Football League). Στο μπαράζ ανόδου επικράτησε του Α.Σ. Νέστος Χρυσούπολης, ανεβαίνοντας για πρώτη φορά στη Football League. 

Τις αγωνιστικές περιόδους 2019–2020 και 2020–2021 ο Π.Ο. Τρίγλιας εξασφάλισε την παραμονή του στη Football League που αποτελούσε το τρίτο τη τάξει επαγγελματικό πρωτάθλημα. Μετά την αναδιάρθρωση των επαγγελματικών εθνικών κατηγοριών το 2021 και τη συγχώνευση της Β΄ Εθνικής Κατηγορίας στην Α2 Εθνική Κατηγορία (Super League 2), είχε δικαίωμα συμμετοχής στο πρωτάθλημα της Super League 2, το οποίο όμως δεν αξιοποίησε.

#### Συμφωνία με τον Ν.Γ.Σ. Ηρακλής Θεσσαλονίκης 1908 (2021)
Στις 2 Αυγούστου 2021 υπογράφηκε το μνημόνιο συνεργασίας μεταξύ του Ν.Γ.Σ. Ηρακλής Θεσσαλονίκης 1908 και του Π.Ο. Τρίγλιας. Ο Π.Ο. Τρίγλιας μετονομάστηκε σε «Παναθλητικός Όμιλος Τρίγλιας ο Ηρακλής» και χρησιμοποιεί τη Νέα Τρίγλια Χαλκιδικής ως έδρα. Χρησιμοποιεί το μπλε και το λευκό ως χρώματα, και το Καυτανζόγλειο Εθνικό Στάδιο ως αγωνιστική έδρα.

### Π.Ο. Νέας Τρίγλιας (2021–2022)
Τον Σεπτέμβριο του 2021 μετά από πρόσκληση του Προέδρου της Νέας Τρίγλιας Χαλκιδικής για τη σύσταση νέου ποδοσφαιρικού σωματείου με την επωνυμία «**Ποδοσφαιρικός Όμιλος Νέας Τρίγλιας**» (ως συνέχεια του παλαιού συλλόγου) που ξεκίνησε από τα πρωταθλήματα της Ε.Π.Σ. Χαλκιδικής, ένας ικανοποιητικός αριθμός ατόμων αποφάσισε την σύσταση του νέου συλλόγου. Η πρώτη γενική συνέλευση του νέου συλλόγου εξέλεξε και νέο διοικητικό συμβούλιο το οποίο είναι το εξής:
* Πρόεδρος: Ιωάννης Καπετάνος
* Αντιπρόεδρος: Γεώργιος Εζινέλης
* Γενικός Γραμματέας: Βασίλειος Οικονομόπουλος
* Ταμίας: Γεώργιος Γεροχρήστος
* Γενικός Αρχηγός: Νικήτας Γράδος
* Μέλη: Αθανάσιος Κουλούρης, Κωνσταντίνος Γκεμετσίδης

### Αναγέννηση Τρίγλιας (2022–Σήμερα)
Την αγωνιστική περίοδο 2022–2023 κατέκτησε την 1η θέση της Β΄ Κατηγορίας Ε.Π.Σ. Χαλκιδικής και προβιβάστηκε στην Α΄ Κατηγορία Ε.Π.Σ. Χαλκιδικής. Την αγωνιστική περίοδο 2023–2024 τερμάτισε στην 3η θέση της Α΄ Κατηγορίας Ε.Π.Σ. Χαλκιδικής. Προκρίθηκε στα play off ανόδου όπου κατέκτησε την 1η θέση και προβιβάστηκε στην Α1 Κατηγορία Ε.Π.Σ. Χαλκιδικής.

## Έμβλημα

Π.Ο. Τρίγλιας.jpg|Το έμβλημα του Π.Ο. Τρίγλιας.
Π.Ο. Τρίγλιας.svg|Το έμβλημα της Π.Α.Ε. Π.Ο. Τρίγλιας.
NeaTrigliaFC.jpg|Το έμβλημα του Π.Ο. Νέας Τρίγλιας.
TrigliaFC.png|Το έμβλημα της Αναγέννησης Τρίγλιας.


## Τίτλοι – Διακρίσεις
### Τίτλοι
* Πρωτάθλημα Ε.Π.Σ. Χαλκιδικής (**6 Τίτλοι**): 1982–1983, 1987–1988, 1990–1991, 2001–2002, 2003–2004, 2017–2018
* Κύπελλο Ε.Π.Σ. Χαλκιδικής (**9 Τίτλοι**): 1981–1982, 1984–1985, 1986–1987, 1987–1988, 1988–1989, 1991–1992, 2003–2004, 2016–2017, 2018–2019

### Διακρίσεις
* Κύπελλο Ε.Π.Σ. Χαλκιδικής (Finalist) (**4 φορές**): 1985–1986, 1996–1997, 2001–2002, 2002–2003

## Συμμετοχές στα εθνικά πρωταθλήματα
* Β΄ Εθνική Κατηγορία (Γ΄ επίπεδο) (**2 Συμμετοχές**): 2019–2020, 2020–2021
* Γ΄ Εθνική Κατηγορία (Γ΄ επίπεδο) (**1 συμμετοχή**): 2018–2019
* Δ΄ Εθνική Κατηγορία (Δ΄ επίπεδο) (**5 συμμετοχές**): 1991–1992, 2002–2003, 2004–2005, 2005–2006, 2006–2007
* Εθνική Ερασιτεχνική Κατηγορία (Δ΄ επίπεδο) (**4 συμμετοχές**): 1983–1984, 1984–1985, 1985–1986, 1986–1987

## Παραπομπές


## Εξωτερικοί σύνδεσμοι
* Η Αναγέννηση Τρίγλιας στην Ε.Π.Σ. Χαλκιδικής

Κατηγορία:Αθλητικοί σύλλογοι Χαλκιδικής
Κατηγορία:Ιδρύσεις αθλητικών συλλόγων το 1952
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1952